തെങ്ങുകയറ്റ തൊഴിലാളി വൈദ്യുതാഘാതമേറ്റു മരിച്ചു വടകര: തെങ്ങുകയറ്റ തൊഴിലാളി ജോലിക്കിടയില് വൈദ്യുതാഘാതമേറ്റു മരിച്ചു. രക്ഷിക്കാനെത്തിയ ആള് ഷോക്കേറ്റ് ആശുപത്രിയില്. കുണ്ടംകുനിയില് രാജിവനാണ് 45 മരിച്ചത്. രക്ഷിക്കാന് ശ്രമിക്കുന്നതിനിടയില് സമീപവാസിയായ നൊട്ടിന്റവിട രാഘവനു 68 ഷോക്കറ്റു. ഇദ്ദേഹത്തെ വടകരയിലെ സ്വകാര്യആശുപത്രിയില് പ്രവേശിപ്പിച്ചു. രാഘവന്റെ വീട്ടുപറമ്ബിലെ തൈത്തെങ്ങില് കയറിയപ്പോഴാണ് രാജീവനു ഷോക്കേറ്റത്. ഇതിനടുത്തൂകൂടെ കടന്നുപോകുന്ന സര്വീസ് വയറില് നിന്നാണ് ഷോക്കറ്റത്. തേങ്ങയിട്ട് ഇറങ്ങുമ്ബോഴാണ് അപകടം. ഏണിക്കും മതിലിനും ഇടയില് കുഴഞ്ഞുവീണ രാജീവനെ ഓടിയെത്തിയ രാഘവന് രക്ഷിക്കാന് ശ്രമിച്ചു. ഇതിനിടയില് രാഘവന് ഷോക്കറ്റു തെറിച്ചു. പിന്നാലെ എത്തിയവര് ഇരുവരേയും സുരക്ഷിതമായി മാറ്റി ആശുപത്രിയിലക്ക് എത്തിച്ചെങ്കിലും രാജീവനെ രക്ഷിക്കാനായില്ല. പരേതരായ പൊക്കായിയുടെയും ജാനുവിന്റെയും മകനാണ് രാജീവന്. ഭാര്യ: സജിന. മക്കള്: ആര്യ, അമയ.